VEGA og smash!bang!pow! præsenterer

**Politiske tekster og gotisk S&M cyperpunk rammer VEGA**

*Den 29. januar skyder det islandske band Hatari det nye år ind i VEGA med deres vanvittige, apokalyptiske sange.*

Hatari kickstartede den gotiske S&M-fest, da det internationale Melodi Grand Prix løb af stablen i Israel i 2019.

Med sangen "Hatrið mun sigra," der oversat betyder ”Had vil vinde”, skabte bandet gennem aggressivt pulserende synths, tunge beats og dansere i lak og læder en solid hype verden over.

Bandet er en unik sammensætning af æstetik, grafik og musik, som kommer til udtryk i deres komplette optrædener bestående af koreografi, visuals og en energisk tilstedeværelse.

Hatari er et politisk multimedieprojekt, der ønsker at vise skyggesiderne af det neoliberale samfund. Teksterne synges med lige dele længselsfuldhed og punket aggressivt. Der er en kobling mellem deres cyperpunkede BDSM-påklædning og deres apokalyptiske budskaber om forbrugersamfundets etik og moral.

Hatari fortæller:

*"We cannot change things, but we can unveil the anomie of neoliberal society, the pointlessness of every minute spent in the futile race, and the low price for which man now sells himself ever more blatantly. We can scream at our own impotence, scream at our collective sleepwalk through routine, and implore our audience to unite, shoulder to shoulder, and dance.”*

Bandet blev dannet I Reykjavík i 2015 af Klemens Hannigan og Matthías Tryggvi Haraldsson, hvor den maskerede trommeslager Einar Hrafn Stefánsson kort tid efter tilsluttede sig projektet.

**Fakta om koncerten:**

Hatari (IS)

Onsdag d. 29. januar kl. 20.00

Store VEGA, Enghavevej 40, 1674 København V

Billetpris: 210 kr. + gebyr

Billetsalget starter fredag den 19. juli kl 11.00 via vega.dk, smash!bang!pow! og Ticketmaster.